સામગ્રી: 35 વર્ષના પીયૂષ સરવૈયા અને 14 સભ્યોના તેમના પરિવાર માટે આ તમામ ઘટનાક્રમ જાણે દરરોજનો હોય તેમ તેઓ ખૂબ જ સહજતાથી આ તમામ તકલીફો, ભેદભાવ અને ઘૃણા વચ્ચે લગભગ છેલ્લાં બે વર્ષોથી રહી રહ્યા છે. 

આ દલિત પરિવાર હાલમાં ઊના તાલુકાના દેલવાડા ગામમાં રહે છે.

આ સરવૈયા દલિત પરિવાર ઊનાના દલિત અત્યાચારના ચહેરા બની ચૂકેલા એવા બાલુભાઈ સરવૈયાના દૂરના સંબંધી છે.

બાલુભાઈના ચાર દીકરાને 2016માં કથિત ગૌરક્ષકોએ ભરબજારે માર મારી તેમનું સરઘસ કાઢ્યું હતું, જે બાદ દેશભરમાં દલિત અત્યારો માટે ગુજરાતની બદનામી થઈ હતી. 

જોકે પીયૂષ સરવૈયાનો સંઘર્ષ તો બાલુભાઈથી પણ ચાર વર્ષ પહેલાં શરૂ થઈ ગયો હતો, જ્યારે 13 સપ્ટેમ્બર, 2013ની સવારે અંકોલાલી ગામના તેમના ઘર પર કોળી સમાજના એક ટોળાએ હુમલો કર્યો હતો અને તેમના મોટા ભાઈ લાલજી સરવૈયા (27)ને તેમના જ ઘરમાં જીવતા સળગાવી દીધા હતા. 

બીબીસી ગુજરાતી સાથે વાત કરતાં આ બનાવના એક સાક્ષી અને સરવૈયા પરિવારના મોભી કાળાભાઈ સરવૈયા (73)એ કહ્યું કે "વહેલી સવારે પહેલાં પથ્થરમારો અને પછી ઘરમાં આગ ચાંપીને લોકોએ અમને અમારા જ ગામ, ઘર, ખેતરથી બહાર કાઢી દીધા હતા."

આઠ વર્ષનો સંઘર્ષ

સરવૈયા પરિવાર જ્યારે ઉપવાસ પર બેઠો હતો ત્યારની તસવીર

આ ઘટનાને આઠ વર્ષ પૂરાં થયાં છે અને તે દિવસ બાદથી જ આ સરવૈયા પરિવારનો ક્યારેય પૂરો ન થનારો સંઘર્ષ શરૂ થયો હતો.

સૌથી પહેલા તો આ ઘટના બાદ જીવિત રહેવાનો, પછી ફરિયાદ કરીને આ ઘટના માટે ન્યાય મેળવવાનો, પોતાના ગામથી હિજરત કરી બીજી જગ્યાએ રહેવાનો, કાયદાની જોગવાઈ પ્રમાણે તેમનો જે હક છે તે હક મેળવવા માટે તલાટી, મામલતદાર, પ્રાંત અધિકારી, કલેક્ટરથી માંડી છેક મુખ્ય મંત્રી સુધી જઈ હકની માગ કરવાનો.

આ બધું કરવા માટે આ સરવૈયા પરિવાર છેલ્લાં આઠ વર્ષમાં અનેક વખત ઉપવાસ પર બેઠો છે, આમરણાંત ઉપવાસ કર્યા છે, ઇચ્છામૃત્યુની માગ કરી છે, ભારતનું નાગરિકત્વ છોડવાની અરજીઓ કરી છે, તેમજ જેલયાત્રાઓ પણ કરી છે.

જોકે તેમ છતાંય હજી સુધી આ પરિવારનો સંઘર્ષ પૂરો થતો નથી. દલિત કર્મશીલ કાંતિલાલ પરમારની એક RTIના જવાબમાં સરકારે કહ્યું છે કે ઊનાનો આ પરિવારનો 2016માં સામાજિક બહિષ્કાર થયો હતો.

આ વિશે બીબીસી ગુજરાતી સાથે વાત કરતા કાંતિલાલ પરમાર કહે છે : 

"2012ની ઘટના બાદ આ પરિવારની હાલત ખૂબ જ ગંભીર હતી. તેમને પોતાના હકો અને અધિકારો વિશે પણ ખ્યાલ ન હતો. પરંતુ તે સમયે નવસર્જન ટ્રસ્ટે તેમની સાથે ઊભા રહી તેમના અધિકારો માટે કામ કરવાની શરૂઆત કરી...\nઅગાઉની સામગ્રીનો સારાંશ નીચે મુજબ કરી શકાય છે:
કલ્પના કરો એક એવા ગામમાં રહેવાની જ્યાં તમારી સાથે કોઈ વાત ન કરે, જ્યાં તમારા સિવાય માનવવસતી 2 કિલોમીટરના અંતરે હોય અને તે પણ બધા જ તમને જાણે નફરતથી જ જોતા હોય! જ્યાં તમે કોઈ તહેવાર કે પ્રસંગમાં કોઈની સાથે સામેલ ન થઈ શકો, જ્યાં તમે રાત્રે સૂતા હોવ તો બહારથી પસાર થયેલી વ્યક્તિ તમારા ઘરના છાપરા પર પથ્થર ફેંકીને જાય અને ગાળો ભાંડતી જાય.